CELEX: 32017R1456
Language: hr
Date: 2017-08-10 00:00:00
Title: Provedbena uredba Komisije (EU) 2017/1456 оd 10. kolovoza 2017. o izmjeni Uredbe Vijeća (EU) 2016/44 o mjerama ograničavanja s obzirom na stanje u Libiji

11.8.2017   
            
            
               HR
            
            
               Službeni list Europske unije
            
            
               L 208/31
            
         PROVEDBENA UREDBA KOMISIJE (EU) 2017/1456
   оd 10. kolovoza 2017.
   o izmjeni Uredbe Vijeća (EU) 2016/44 o mjerama ograničavanja s obzirom na stanje u Libiji
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
   uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (2), a posebno njezin članak 20. točku (b),
   budući da:
   
               (1)
            
            
               U Prilogu V. Uredbi (EU) 2016/44 navedena su plovila koja je Odbor za sankcije Ujedinjenih naroda uvrstio na popis u skladu sa stavkom 11. Rezolucije Vijeća sigurnosti UN-a 2146 (2014). Ta plovila podliježu brojnim zabranama na temelju navedene Uredbe, uključujući zabranu utovara, prijevoza ili ispuštanja sirove nafte iz Libije te pristupa lukama na području Unije.
            
         
               (2)
            
            
               Odbor Vijeća sigurnosti Ujedinjenih naroda dodao je 2. kolovoza 2017. plovilo Lynn S na popis plovila koja podliježu mjerama ograničavanja. Prilog V. Uredbi (EU) 2016/44 trebalo bi stoga izmijeniti na odgovarajući način.
            
         
               (3)
            
            
               Budući da je plovilo Lynn S drugo plovilo navedeno u Prilogu V., treba dodati redne brojeve.
            
         
               (4)
            
            
               Kako bi se osigurala učinkovitost mjera predviđenih u ovoj Uredbi, ova bi Uredba trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog V. Uredbi (EU) 2016/44 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. kolovoza 2017.
      
         
            Za Komisiju,
         
         
            u ime predsjednika,
         
         
            Voditelj Službe za instrumente vanjske politike
         
      
   
   
      (1)  SL L 206, 1.8.2015., str. 34.
   
   
      (2)  SL L 12, 19.1.2016., str. 1.
   
   
      PRILOG
      Prilog V. Uredbi (EU) 2016/44 mijenja se kako slijedi:
      
                  1.
               
               
                  Unos:
                  „Naziv: CAPRICORN
                  Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njegova primjena i kako je izmijenjen stavkom 2. Rezolucije 2362 (2017) (zabrana utovara, prijevoza i ispuštanja; zabrana ulaska u luke). U skladu sa stavkom 11. Rezolucije 2146 ovo uvrštavanje valjano je od 21. srpnja do 21. listopada 2017., osim ako ga ranije poništi Odbor na temelju stavka 12. Rezolucije 2146. Država zastave: Tanzanija.
                  
                     Dodatne informacije
                  
                  Plovilo se 16. srpnja 2017. nalazilo u blizini Cipra.”
                  zamjenjuje se sljedećim:
                  „1.   Naziv: CAPRICORN
                  Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njegova primjena i kako je izmijenjen stavkom 2. Rezolucije 2362 (2017) (zabrana utovara, prijevoza i ispuštanja; zabrana ulaska u luke). U skladu sa stavkom 11. Rezolucije 2146 ovo uvrštavanje valjano je od 21. srpnja 2017. do 21. listopada 2017., osim ako ga ranije poništi Odbor na temelju stavka 12. Rezolucije 2146. Država zastave: Tanzanija.
                  
                     Dodatne informacije
                  
                  IMO: 8900878. Plovilo se 16. srpnja 2017. nalazilo u blizini Cipra.”
               
            
                  2.
               
               
                  Dodaje se sljedeći unos:
                  „2.   Naziv: Lynn S
                  Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njegova primjena i kako je izmijenjen stavkom 2. Rezolucije 2362 (2017) (zabrana utovara, prijevoza i ispuštanja; zabrana ulaska u luke). U skladu sa stavkom 11. Rezolucije 2146 ovo uvrštavanje valjano je od 2. kolovoza do 2. studenoga 2017., osim ako ga ranije poništi Odbor na temelju stavka 12. Rezolucije 2146. Država zastave: Sveti Vincent i Grenadini.
                  
                     Dodatne informacije
                  
                  IMO: 8706349. Plovilo se 26. srpnja 2017. nalazilo u međunarodnim vodama oko 50 nautičkih milja jugoistočno od Cipra.”